هر ایل قیش مؤوسومون‌ده قونقالاماق اوچون سیبریدن وان گؤلو حؤوضه‌سین‌ده‌کی بول سولو ساحه‌لره گلن آغ قولارا، بو ایل هاوانین یاخشی گئچمه‌سی سببی ایله بؤلگه‌نی ترک ائتمه‌یه‌ن قیزیل‌قازلار(فلامینگو) دا قاتیلدی.
تورکیه‌نین سولاق ساحه‌لرینین بئش‌ده بیرینی تشکیل ائد‌ن و بیرچوخ قوش تورونه ائو صاحب‌لیگی ائدن وان گؤلو ساحلین‌ده‌کی گؤروندو، قاراسو، یولدؤندو سولاق ساحه‌لری ایله بندماهی چایی و ارچک گؤلونه گلن آغ قولار، قیزیل‌قاز و دیگر قوش نؤوعلری طبیعت و رنگ شؤله‌نی اولوشدورور.
وان یوزونجو ایل اونیورسیته‌سی وحشی حیوانلاری قوروما مرکزینین مودورو دکتر لقمان آسلان، سولاق آلانلارین اکوسیستمه اؤنملی بیر قاتقی سوندوغونو وورغولایاراق،
"وان گؤلو حؤوضه‌سین‌ده‌کی سولاق ساحه‌لرین چوخ پوزولمامیش اولماسی، اطرافین‌داکی وحشی حیوان چئشیدلی‌لیگینه و قوش نؤوعلرینه قازانج گتیریر. حؤوضه‌ده ۲۰۰دن چوخ قوش نؤوعو وار. قیزیل‌قاز، آللی دورنالار، سیبریده سویوق‌دان ائتکیلنن آغ قولار، هارایچی قولار وان گؤلون‌ده‌کی بول سولو ساحه‌لره گلیر. بو ایل هاوانین ایستی گئچمه‌سیله، گئتمه‌سی لازیم اولان قیزیل‌قازلارین بیر قیسمی ده یئنه حؤوضه‌ده قالدی" دئدی.
